[Resep] Malvapoeding | Maroela Media
Duisende by vermoorde Tazné se begrafnis verwag
Foto: Clover Gunsteling Poedings
Dié ou staatmaker lyk sommer pragtig in kleiner porsies. Wie kan nee sê vir dié lekkerny?
1½ k (375 ml) Clover-laevetmelk
¼ k (60 g) Clover Springbokbotter
2 e (30 ml) gladde appelkooskonfyt
2 e (30 ml) koue water
3 e (45 ml) Horlickspoeier
1 t (5 ml) kakaopoeier
4 t (20 ml) witasyn
¾ k (150 g) suiker
1½ k (210 g) koekmeel
½ t (2 ml) sout
1 e (15 ml) Horlickspoeier, gemeng met
2 e (30 ml) Clover-laevetmelk
¾ k (180 ml) Clover-room
Voorverhit die oond tot 180 °C en smeer 'n groot 1,5 liter-bakskottel of 10 tot 12 dik kolwyntjiekoppies in 'n 12-holte-muffinpan.
Meng die melk, botter en konfyt in 'n kastrol en roer oor lae hitte tot die botter en konfyt gesmelt het. Meng die water, Horlickspoeier en kakaopoeier saam in 'n koppie tot glad. Gooi die Horlicksmengsel oor die warm melkmengsel en roer die asyn deur. Hou eenkant.
Klits die eiers en suiker met 'n elektriese klitser tot lig en donsig. Sif die oorblywende droë bestanddele saam. Roer die droë mengsel en die melkmengsel om die beurt liggies by die eiermengsel.
Giet die beslag in die voorbereide bakskottel of kolwyntjiekoppies en bak vir 45 tot 55 minute (groot bakskottel) of 20 tot 25 minute (individuele poedings). Die poeding is gaar wanneer 'n toetspen skoon uit die poeding kom.
Meng al die bestanddele, behalwe die vanieljegeursel, in 'n swaarboomkastrolletjie en prut oor lae hitte vir 3 tot 4 minute of tot die suiker gesmelt het. Verwyder van die hitte en roer die vanieljegeursel by.
Verwyder die poeding uit die oond en prik die bokant met 'n vurk. Giet die warm sous oor die poeding en sit met room, vIa of roomys voor.
Kan iemand asseblief vir my sê waar ek van daardie pragtige kolwyntjiekoppies of iets soortgelyks kan koop?
Nee wat haal daai horlics poeier uit, julle is nou besig om aan n Nasionale nagereg te peter. Daars niks fout met die oorspronlik resep nie.
Heila Janse van Rensburg
Ek wil ook asb weet waar kry n mens daardie mooi cupcake bakkies. Dankie
Ag nee. Julle mors 'n wen resep nou op.
Ek weet nie waar julle woon nie, maar daai cupcake houertjies kan gekoop word by Value Baking in die Paarl en Brackenfell. Dalk het hulle n online-store.